Diari Oficial de la Generalitat Valenciana


Sumari del DOGV 5791, del 24-06-2008 (2008/7735)

RESOLUCIÓ de 27 de febrer de 2008, de la Direcció General per al Canvi Climàtic per la qual s'atorga a l'empresa Colortex 1967, SL l'autorització ambiental integrada per a una indústria d'estampació, tintura i acabats tèxtils al terme municipal d'Ontinyent.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5791

Data del DOGV
:   24-06-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/7735


Data del document
:   27-02-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Anàlisi jurídica

 Descriptors 

:   * Ontinyent
    * empresa privada
    * indústria tèxtil

RESOLUCIÓ de 27 de febrer de 2008, de la Direcció General per al Canvi Climàtic per la qual s'atorga a l'empresa Colortex 1967, SL l'autorització ambiental integrada per a una indústria d'estampació, tintura i acabats tèxtils al terme municipal d'Ontinyent. [2008/7735]  
Vistos els documents que es troben en l'expedient 016/05 IPPC, instruït a instàncies de l'empresa Colortex 1967, SL a fi d'obtenir l'autorització ambiental integrada per a una indústria d'estampació, tintura i acabats tèxtils, s'emet aquesta resolució de conformitat amb els següents,  
Antecedents de fet  
Primer. Amb data 15 de febrer de 2006, Manuel Taberner Molinero en representació de l'empresa Colortex 1967, SL, amb CIF B-96431424, presenta en la conselleria de Territori i Habitatge sol·licitud d'autorització ambiental integrada per a una indústria d'estampació, tintura i acabats tèxtils ubicada a l'avinguda Tèxtil, 60, d'Ontinyent (València), i que es detalla en l'annex I.  
A la sol·licitud s'adjunta l'informe urbanístic emés per l'Ajuntament d'Ontinyent amb data 17 d'octubre de 2005.  
Segon. Una vegada admesa a tràmit la sol·licitud, la conselleria remet la documentació a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada.  
Tercer. Amb data 22 de juny de 2006 l'empresa aporta documentació complementària a requeriment d'aquesta conselleria.  
Quart. Amb data 4 d'agost de 2006 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002, amb la publicació d'un anunci en el Diari Oficial de la Comunitat Valenciana (DOGV núm. 5318).  
Durant aquest període no es presenten al·legacions al projecte ni a aquesta conselleria ni a l'Ajuntament d'Ontinyent. En l'expedient consta el certificat de la informació pública.  
Cinqué. Transcorregut el termini d'informació pública se sol·licita nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
Sisé. Amb data 19 d'octubre de 2006 es rep informe de la Confederació Hidrogràfica del Xúquer, en el qual es requereix documentació complementària.  
Després de la correcció de la documentació requerida, amb data 15 de juny de 2007, es rep nou informe en què es considera la documentació presentada suficient per a continuar amb els tràmits de l'autorització ambiental integrada.  
Seté. Amb data 30 d'abril de 2007 s'emet la declaració d'impacte ambiental, en la qual s'estima acceptable, només a l'efecte ambiental i sense perjudici de l'obtenció prèvia de les autoritzacions sectorials que se li apliquen, la gestió de residus perillosos i no perillosos del projecte d'autorització ambiental integrada d'una indústria d'estampació, tintura i acabats tèxtils, promogut per Colortex 1967, SL, a l'avinguda Tèxtil, núm. 60, del terme municipal d'Ontinyent (València), sempre que es realitze d'acord amb el que estableix l'estudi d'impacte ambiental, el projecte tècnic i la resta de documentació que constitueix l'expedient avaluat.  
Huité. Amb data 28 de setembre de 2007 es rep informe favorable de l'Ajuntament d'Ontinyent, amb una sèrie de condicions.  
Així mateix, s'han incorporat a l'expedient els informes emesos per l'Àrea de Residus i el Servei de Protecció de l'Ambient Atmosfèric.  
Nové. Amb data 22 de febrer de 2008 es realitza el tràmit d'audiència a l'empresa, i es presenten al·legacions.  
Desé. Amb data 26 de febrer de 2008 la Comissió d'Anàlisi Ambiental Integrada celebra una sessió ordinària i aprova la proposta de resolució de l'exp. 016/06 IPPC de sol·licitud d'autorització ambiental integrada, promogut per Colortex 1967, SL.  
Als anteriors fets s'apliquen els següents,  
Fonaments de dret  
Primer. D'acord amb l'article 9 de la Llei 16/2002, d'1 de juliol, de prevenció i control integrats de la contaminació, les activitats incloses en l'annex I de la indicada llei estan subjectes a autorització ambiental integrada.  
La instal·lació de referència està inclosa en l'epígraf 7.1 de l'annex I de la Llei 16/2002.  
Segon. L'expedient s'ha tramitat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació, desplegada pel Decret 40/2004, de 5 de març, del Consell de la Generalitat Valenciana. També s'ha tingut en compte el que preveu la Llei 2/2006, de 5 de maig, de prevenció de la contaminació i qualitat ambiental.  
Tercer. A la Comunitat Valenciana l'òrgan competent per a atorgar l'autorització ambiental integrada és la conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002, i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 26 del Decret 92/2007, de 6 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, correspon a la Direcció General per al Canvi Climàtic exercir les competències en matèria d'intervenció administrativa ambiental d'activitats.  
Vist tot el que antecedeix, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, resolc:  
Primer. Concedir a Colortex 1967, SL l'autorització ambiental integrada per a la indústria de fabricació d'estampació, tintura i acabats tèxtils situada a l'avinguda Tèxtil, 60 d'Ontinyent (València), d'acord amb el Projecte bàsic per a la sol·licitud d'autorització ambiental integrada, de 31 de gener de 2006, i subscrit pel Sr. Jesús Pérez Torró. La indústria queda inscrita en el Registre General d'Instal·lacions IPPC de la Comunitat Valenciana amb el número 126-08/AAI/CV, condicionada al compliment dels requisits següents:  
1. Valors límit d'emissió  
1. Emissions atmosfèriques  
1.1. Valors límit d'emissió  
Els focus que es descriuen en la documentació presentada i que, per tant, s'autoritzen, s'inclouen en la taula següent, i indiquen els contaminants que s'han de mesurar en cada un d'aquests:  
  
\* \* \* \* \* \* \* \* \* \* \* \* \* \* \* \* \* \* \* \* \* \* \* \*  
En principi s'han identificat els focus on s'ha de controlar l'emissió de compostos orgànics volàtils, segons la documentació aportada. No obstant això, si es produeix algun canvi en els processos o substàncies utilitzades que poden emetre aquests compostos, hauran de complir els valors límit d'emissió i realitzar els mesuraments periòdics establits en aquesta autorització.  
D'altra banda, s'exceptuen de mesuraments periòdics els focus que s'inclouen en la taula següent, sempre que es donen les condicions que s'indiquen a continuació, tal com s'ha justificat en la documentació presentada:   
- Els focus F-20, F-27 i F-105 no suposen una emissió sistemàtica, d'acord amb els criteris establits en l'article 42 del Decret 833/1975, pel qual es desplega la Llei 38/1972, de protecció de l'ambient atmosfèric.   
- Els focus F-84, F-86 i F-88 estan en desús.   
- Els focus F-106 i F-107 no utilitzen substàncies amb compostos orgànics volàtils.  
  
Els valors límit d'emissió que s'han de complir seran els següents:  
  
Quant als focus que emeten compostos orgànics volàtils, els valors límit d'emissió que s'han de complir han de ser:  
  
(1) El primer valor límit d'emissió s'aplica a les activitats d'assecatge i el segon a les de recobriment.  
(2) En les instal·lacions per a recobriment de tèxtil que utilitzen dissolvents nitrogenats amb tècniques que permeten la reutilització dels dissolvents recuperats, el límit d'emissió aplicat a les activitats de recobriment i assecatge en conjunt serà de 150.  
El valor límit d'emissió en gasos residuals haurà de complir-se en cada un dels focus independentment.  
Per a emissions de compostos orgànics volàtils halogenats amb frase de risc R40, quan el cabal màssic de la suma dels compostos siga major o igual a 100 g/h, el valor límit d'emissió que s'ha de complir serà de 20 mg/Nm³. No obstant això, aquestes substàncies hauràn de substituir-se, en la mesura que siga possible, per substàncies i preparats menys nocius.  
En cas d'existir emissions d'altres substàncies contaminants diferents de les anteriors, els nivells d'inmissió de contaminants en l'exterior de l'activitat no hauran de sobrepassar la trentena part dels límits ambientals d'exposició professional per a agents químics més recentment publicats per l'Institut Nacional de Seguretat i Higiene en el Treball.  
1.2. Control de les emissions  
Per al cas de les instal·lacions afectades pel Reial decret 117/2003, el titular de la instal·lació haurà de remetre a la Direcció General per al Canvi Climàtic abans del 28 de febrer de cada any el pla de gestió de dissolvents de l'any precedent per a comprovar el compliment dels valors límits d'emissió, i sempre que l'òrgan competent ho sol·licite. S'haurà d'assegurar la traçabilitat dels valors aportats de cada un dels corrents implicats en el pla de gestió de dissolvents, els quals, si és el cas, hauran d'estar avalats per les corresponents factures de compres de dissolvents, mesuraments d'emissions en focus canalitzats, albarans del gestor, resultats analítics o altres.  
La periodicitat de mesurament per ECMCA per a la resta de focus canalitzats serà la següent:  
  
Les condicions de presa de mostres i expressió de resultats seran les següents:  
a) Punts de presa de mostra: els focus canalitzats hauran de tenir la situació, disposició, dimensió i accessos corresponents d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i la distribució dels focus emissors a l'atmosfera serà tal que garantisca una correcta dispersió dels contaminants emesos. Més concretament, la seua alçària no sols haurà de complir el que estableix l'Ordre 18 d'octubre de 1976, sinó que es recomana que aquesta siga tal que en una distància equivalent a deu vegades l'alçària del punt d'abocament d'un focus no existisquen altres estructures d'alçària superior a la d'aquest focus menys dos metres que produïsquen un apantallament que dificulte la dispersió, justificant tècnicament la influència de l'efecte down-wash (turbulència o rebuf).  
b) Preferiblement la temperatura dels gasos en el punt de mostratge serà menor de 200ºC.  
c) Les mesures s'han de realitzar en condicions normals d'operació de les instal·lacions, registrant els paràmetres que les determinen, i han de cobrir totes les diferents tipologies o grups de productes que es fabriquen en cada instal·lació.  
c) Les concentracions mesurades sempre estaran referides a condicions normals de pressió i temperatura (101,3 kPa, 273,16 K), per als gasos de combustió en base seca i un contingut d'oxigen del 15%.  
2. Soroll  
Respecte al nivell de sorolls transmesos a l'exterior haurà de complir-se el que estableix la Llei 7/2002, de 3 de desembre, de la Generalitat Valenciana, de protecció contra la contaminació acústica, i el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.  
En particular, s'han de complir els límits sonors externs establits per a zones d'ús industrial, que són els següents:  
Diürn Nocturn  
70 dB(A) 60 dB(A)  
Cada cinc anys s'haurà de realitzar una auditoria acústica a fi de comprovar que no se superen els nivells sonors en els punts on se situa el receptor més pròxim, és a dir, en el perímetre de la instal·lació. Aquesta auditoria haurà de ser realitzada per una entitat col·laboradora en matèria de contaminació acústica d'acord amb el que estableix el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental i se'n crea i regula el registre.  
El titular haurà de disposar del llibre de control que estarà constituït pels certificats dels resultats obtinguts de les auditories acústiques i dels informes complets d'aquestes.  
3. Abocaments  
3.1. Aigües residuals i pluvials  
S'actuarà segons el que especifica el projecte, de manera que es garantisca la inexistència d'abocament d'aigües residuals a domini públic hidràulic (abocament zero).  
Les aigües residuals domèstiques són sotmeses a un tractament de filtració, neutralització, homogeneïtzació, aireig, tractament biològic, flotació, deshidratació de fangs i finalment s'aboquen al clavegueram municipal on són conduïdes a la depuradora municipal d'Agullent-Ontinyent.  
Les aigües residuals dels processos productius i auxiliars són canalitzades i tamisades per a eliminar les partícules de dimensió reduïda, posteriorment la seua alcalinitat és neutralitzada amb anhídrid carbònic. L'aigua residual és llavors depurada en un procés biològic per fangs actius, es realitza un aclariment per floculació i flotació i finalment s'aboca al clavegueram municipal on és conduïda a la depuradora municipal d'Agullent-Ontinyent.  
A la planta de tractament d'aigües residuals de l'empresa es depuren aigües residuals alienes procedents de particulars, urbanitzacions, plantes industrials i xicotetes empreses.  
La planta d'assecatge tèrmic també tracta, a banda dels fangs produïts per la planta de tractament d'aigües residuals de l'empresa, fangs procedents d'altres indústries o estacions de depuració urbanes.  
Les aigües pluvials van una part directament a la xarxa de clavegueram de pluvials municipal, i la resta van, juntament a les aigües residuals, a la depuradora i posteriorment a la xarxa de clavegueram. Està prevista la realització de la connexió als col·lectors de pluvials quan s'urbanitzen els corresponents vials, per a completar la connexió total d'aigües pluvials.  
El titular haurà de presentar certificat emés per l'ajuntament corresponent de connexió dels abocaments d'aigües residuals industrials, sanitàries i pluvials a la xarxa de clavegueram municipal, i indicar amb quina data s'ha realitzat la connexió.  
4. Protecció del sòl i de les aigües subterrànies  
No es realitzarà cap abocament que puga afectar el sòl o a les aigües subterrànies.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
Caldrà ajustar-se al que disposa el Reial decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris i estàndards per a la declaració de sòls contaminats.  
En aquest sentit, l'empresa ha presentat l'informe preliminar de situació del sòl d'acord amb el que estableix l'article 3.1 de l'esmentat Reial decret 9/2005, tot això sense perjudici que amb posterioritat puguen demanar-se del titular de l'activitat informes complementaris o periòdics més detallats, tal com es preveu en els articles 3.3 i 3.4 de l'esmentat reial decret.  
5. Residus  
L'activitat està subjecta als requisits establits en la Llei 10/1998, de 21 d'abril, de residus; en la Llei 10/2000, de 12 de desembre, de residus de la Comunitat Valenciana, i al Reial decret 833/1988 de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.   
5.1. Producció de residus  
S'autoritza Colortex 1967, SL per a la producció dels residus següents, sempre que les instal·lacions es corresponguen amb les descrites en el Projecte, la seua capacitat de generació anual siga de l'ordre de magnitud que a continuació es detalla i la producció de producte acabat en les instal·lacions del centre productiu detallat en l'annex I siga de l'ordre de 2.986 t/any de tenyit de cotó i mescles, 11.139 t/any d'estampats de teixit de cotó i 5.577 t/any d'acabat de teixits de cotó.  
\* \* \* \* \* \* \* \* \* \* \* \* \* \* \* \* \* \* \* \* \* \*  
El centre està inscrit en el Registre de Productors de Residus Perillosos.  
5.1.1. Control de la producció de residus  
Els residus podran ser emmagatzemats durant un període igual o inferior a sis mesos, en el cas de perillosos, i inferior a dos anys en el cas de no perillosos, després del qual han de ser entregats a gestor autoritzat. Aquest emmagatzemament temporal de residus perillosos es realitzarà segregat per tipus de residu, haurà d'estar convenientment senyalitzat i es realitzarà en un lloc amb teulada, amb sòl impermeable i sistemes de recollida de vessaments accidentals, com ara arqueta cega no connectada a la xarxa de clavegueram i safates de recollida. Així mateix la zona d'emmagatzemament haurà d'estar inclosa en el sistema general de protecció contra incendis de la indústria.  
Per a l'emmagatzemament de residus líquids o que pel seu alt contingut líquid puguen generar abocaments cal disposar de cubetes o recipients de recollida de possibles vessaments que han de tenir com a mínim el volum de l'envàs més gran o el 10% del total (la major d'ambdues quantitats). Les cubetes hauran de ser individuals per a cada tipus de residus la mescla dels quals, en cas de vessament, supose augment de la seua perillositat o en dificulte la gestió.  
S'ha de disposar de l'adequada quantitat d'absorbent no inflamable per a resoldre els possibles vessaments accidentals durant la manipulació dels diversos residus líquids. L'absorbent contaminat es gestionarà com a residu perillós o no perillós, segons la seua naturalesa.  
L'envasament i l'etiquetatge dels residus es farà d'acord amb el que exposen els articles 13 i 14 del Reial decret 833/1988, Reglament de residus tòxics i perillosos. Així mateix disposarà d'un registre on conste la quantitat, naturalesa, identificació, origen i data de generació i entrega a gestor autoritzat, i també el número de document de control i seguiment utilitzat, si és el cas, i el gestor a qui s'entrega el residu.  
Entregarà els residus perillosos i no perillosos a gestors que disposen de la corresponent autorització administrativa per a la gestió d'aquests residus.  
Cada quatre anys s'haurà d'elaborar un pla de prevenció i reducció de residus perillosos que es presentarà en la Direcció General per al Canvi Climàtic.  
Anualment emplenarà la declaració anual de productor de residus perillosos i no perillosos que serà remesa a la Direcció General per al Canvi Climàtic abans de l'1 de març de cada any. En l'esmentada declaració s'especificarà l'origen i quantitat dels residus produïts, la destinació donada a cada un d'aquests i la llista del fet que es troben emmagatzemats temporalment, i també les incidències rellevants que s'hagen pogut produir, tot això relatiu a l'any objecte de la declaració.  
La gestió dels equips contaminats amb PCB haurà de dur-se a terme sempre dins del que estableix el Reial decret 1378/1999, de 27 d'agost, pel qual s'estableixen mesures per a l'eliminació i gestió dels policlorobifenils, policloroterfenils i aparells que els continguen, i el Decret 135/2002, de 27 d'agost, del Govern Valencià, pel qual s'aprova el pla de descontaminació i eliminació de PCB de la Comunitat Valenciana.  
5.2. Gestió de residus  
S'inscriu l'empresa en el Registre General de Gestors Autoritzats de Residus de la Comunitat Valenciana.  
5.2.1. Assecatge tèrmic de fangs  
S'autoritza la gestió dels següents residus en la instal·lació per a l'assecatge tèrmic de fangs de depuració d'aigües residuals:  
  
La instal·lació tindrà una capacitat de 2.800 t/any, de les quals la meitat procediran de fangs de la depuradora d'aigües residuals existent en la mateixa instal·lació i la resta de depuradores de tercers.  
Haurà de complir-se el precepte establit en l'article 47.1 de la Llei 10/2000, de 12 de desembre, de residus de la Comunitat Valenciana, pel qual les operacions de gestió de residus es duran a terme sense crear riscos per a l'aigua, l'aire o el sòl, sense provocar incomoditats pel soroll o les olors.  
La destinació final dels residus tractats s'ajustarà als criteris d'admissió de residus en abocador. Haurà d'establir-se un sistema de gestió que permeta discriminar els residus que es pretenguen tractar pel seu origen i les seues característiques, ja que es pretenen tractar residus tant de caràcter orgànic com inorgànic, perillosos i no perillosos.  
5.2.2. Planta de tractament d'aigües residuals alienes  
S'autoritza el tractament dels residus que s'indiquen a continuació en la planta de tractament d'aigües residuals:  
- Domiciliàries-sanitàries procedents d'urbanitzacions, plantes industrials, polígons industrials pròxims i particulars.  
- Industrials d'activitats diverses procedents de xicotetes empreses.  
A l'esmentada instal·lació també es tractaran els residus líquids següents:  
  
Per a això s'han previst les etapes següents:  
- Recepció, en dos depòsits de 40 m³ de capacitat unitària.  
- Tamisatge.  
- Neutralització.  
- Aireig-agitació, per a l'homogeneïtzació de l'aigua residual.  
- Reactor biològic aerobi, per a la degradació de les substàncies orgàniques biodegradables.  
- Flotació, per a la separació del fang i de l'aigua.  
- El fang obtingut es condiciona, mitjançant l'addició de coagulants i floculants, i es deshidrata mitjançant les teles filtrants d'un filtre-banda i d'un filtre-premsa.  
El procediment d'explotació de la instal·lació proposada condicionarà la identificació dels fangs generats com perillosos o com no perillosos, i per tant, el seu depòsit final en abocador autoritzat.  
5.2.2. Llavada d'envasos buits de productes químics  
S'autoritza la llavada dels següents residus d'envasos:  
  
Es pretén llavar bidons ballesta de capacitats 30, 60 i 120 litres, i també grans recipients per a granel amb capacitats entre 500 i 1.200 litres.  
Es tractaran fins a 50 envasos per dia mitjançant la neteja de l'interior de l'envàs amb aigua a pressió, sense la utilització de cap producte químic de neteja.  
Les aigües de rentada s'envien a la depuradora d'aigües residuals de la fàbrica.  
5.2.3. Control de la gestió de residus  
Per a dur a terme aquestes activitats de gestió, el titular ha de complir els requisits següents:  
- La constitució d'una assegurança de responsabilitat civil que cobrisca el risc d'indemnització pels possibles danys causats a terceres persones o a les seues coses, derivat de l'exercici de les activitats de gestió que s'autoritzen, previst en l'article 6 del Reial decret 833/1988.  
- La prestació d'una fiança en els termes establits en els articles 6 i 27 del Reial decret 833/1988. Per al cas de ser necessària l'aplicació de l'article 28 de l'esmentat reial decret haurà de presentar el pressupost d'execució de les obres i instal·lacions necessàries per a l'execució d'aquestes.  
L'empresa ha de portar un registre documental d'aquestes activitats de gestió de residus on figuren quantitat, naturalesa, origen, destinació, freqüència de recollida i mitjà de transport dels residus.  
Així mateix, ha d'emplenar la memòria anual de residus perillosos, que serà remesa a la Direcció General per al Canvi Climàtic abans de l'1 de març de cada any. En aquesta memòria s'especificarà l'origen i la quantitat dels residus gestionats, característiques de l'emmagatzemament previ a la seua gestió, quantitat i naturalesa dels residus resultants del procés, i també les incidències rellevants que s'hagen pogut produir, tot això relatiu a l'any objecte de la declaració.  
6. Mesures que s'han d'adoptar en situacions diferents de les normals que poden afectar el medi ambient  
S'han de dur a terme totes les mesures necessàries perquè quede garantida la protecció del medi ambient i la salut de les persones davant de qualsevol situació fora de la normalitat quant al funcionament de les instal·lacions.  
No obstant això, si es produeix algun incident en les instal·lacions que comporte el seu funcionament anòmal i d'això pot resultar l'incompliment dels límits imposats, haurà de comunicar immediatament aquesta situació a Protecció Civil, a l'Ajuntament i a la Direcció General per al Canvi Climàtic.  
Una vegada produïda la situació d'emergència la mercantil utilitzarà tots els mitjans al seu abast per a reduir al màxim l'efecte sobre el medi ambient.  
En el termini màxim de set dies després de la incidència, la mercantil haurà de remetre a l'Ajuntament i a la Direcció General per al Canvi Climàtic un informe detallat on juntament a les dades d'identificació ha de figurar la informació següent:  
- Causes de l'incident.   
- Hora en què es va produir i duració d'aquest.   
- Característiques de l'emissió o abocament.   
- Mesures correctores adoptades.   
- Hora i forma en què es va comunicar el succés.   
En relació amb el possible dany ambiental ocasionat per l'activitat s'aplicarà la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta, l'activitat haurà de disposar d'una garantia financera que els permeta fer front a la responsabilitat ambiental inherent a l'activitat, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, siga al sistema comunitari de gestió i auditoria mediambientals (EMAS), siga al sistema de gestió mediambiental UNE-EN ISO 14656:1996.  
Així mateix, quan es determine el cessament d'alguna de les unitats es desmantellaran, segellaran i clausuraran les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'activitat i no es produïsca cap dany sobre el sòl i el seu entorn.  
7. Declaració d'impacte ambiental  
S'han de complir les condicions establides en la declaració d'impacte ambiental emesa per la Direcció Territorial de València de data 16 de maig de 2007.  
8. Altres condicions  
La indústria i les seues instal·lacions s'ajustaran a les condicions indicades en el projecte tècnic en els aspectes no fixats en aquesta resolució.  
S'han de complir totes les disposicions aplicables per a garantir la seguretat, la salut de les persones i el medi ambient.  
S'ha de comprovar en el control inicial que s'han realitzat les mesures previstes en el projecte.  
L'Ajuntament condiciona el seu informe al compliment de les prescripcions següents:  
Contaminació acústica:  
Respecte al nivell de sorolls transmesos a l'exterior cal complir el que estableix la Llei 7/2002, de 3 de desembre, de la Generalitat Valenciana, de protecció contra la contaminació acústica, Decret 266/2004, de 3 de desembre, del Consell de la Generalitat, i ordenança municipal, quant a les normes de prevenció i correcció de la contaminació acústica en relació amb les activitats, instal·lacions, edificacions, obres i serveis. En particular s'hauran de complir els límits sonors externs establits per a zones d'ús industrial, que són els següents:  
- Diürn: 70 dB(A)  
- Nocturn: 60 dB(A)  
En aquest sentit s'ha de complir el pla de rehabilitació de les mesures correctores proposades (apartat 1.5) en un termini de 3 mesos, i aportar un nou informe d'auditoria acústica on es justifique el compliment dels valors límit anteriors.  
Cada cinc anys s'haurà de realitzar una auditoria acústica a fi de comprovar que no se superen els nivells sonors en els punts on se situa el receptor més pròxim, és a dir, en el perímetre de la instal·lació. Per a la qual cosa s'hauran de realitzar mesures del nivell de soroll en un nombre de punts representatius del perímetre, tant amb l'activitat en funcionament com parada (nivell de fons).  
Aquesta auditoria haurà de ser realitzada per una entitat col·laboradora en matèria de contaminació acústica, d'acord amb el que estableix el Decret 299/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradors en matèria de qualitat ambiental i se'n crea i regula el registre.  
El titular ha de disposar del llibre de control, que estarà constituït pels certificats dels resultats obtinguts de les auditories acústiques i pels informes complets d'aquests.  
Llicència municipal d'activitat:  
S'han d'aportar les autoritzacions sectorials relatives a l'emmagatzemament de productes químics inflamables i al de productes químics corrosius.  
Prevenció i protecció d'incendis:  
En els casos en què l'establiment industrial està format per diversos edificis, o en el qual hi ha coexistència d'edificis tancats amb àrees de treball obertes, s'hauran de tractar com indica l'apartat 2.3 del RPCEI. Per tant, les instal·lacions sol·licitades de l'establiment de Colortex 1967, SL són de tipus C amb àrees de tipus D (magatzem de productes inflamables, ecoparc, planta de tractament de residus...). Segons la tipologia de l'establiment industrial cal disposar de les característiques següents:  
Amb caràcter general:  
- Cal preveure la dotació de sistemes manuals d'alarma, extintors d'incendi i BIE existents en les àrees noves i modificades amb els criteris següents:  
- Polsadors d'alarma manual on no es disposa de detecció automàtica, situats de la manera següent: un polsador al costat de cada eixida d'evacuació del sector d'incendi, i que la distància màxima que calga recórrer des de qualsevol punt fins a arribar a un polsador no supere els 25 metres.  
- L'emplaçament dels extintors portàtils d'incendi permetrà que siguen fàcilment visibles i accessibles, i estaran situats pròxims als punts on s'estime major probabilitat d'iniciar-se l'incendi, i la seua distribució serà tal que el recorregut màxim horitzontal des de qualsevol punt del sector d'incendi fins a l'extintor no supere els 15 metres.  
- Les BIE se situaran sempre que siga possible a una distància màxima de 5 metres de les eixides de cada sector d'incendi, sense que constituïsquen obstacle per a la seua utilització.  
El nombre i distribució de les BIE en un sector d'incendi, en espai diàfan, serà tal que la totalitat de la superfície del sector d'incendi en què estiguen instal·lades quede coberta per una BIE, considerant com a radi d'acció d'aquesta la longitud de la seua mànega incrementada en 5 metres. La separació màxima entre cada BIE i la seua més pròxima serà de 50 metres. La distància des de qualsevol punt del local protegit fins a la BIE més pròxima no haurà d'excedir 25 metres.  
- Els aparells, equips, sistemes i els seus components emprats en la protecció contra incendis s'hauran de sotmetre a les operacions de manteniment que s'estableixen en l'apèndix 2 del Reglament d'instal·lacions de protecció contra incendis (RIPCI), en el qual es determina, en cada cas, el temps màxim que podrà transcórrer entre dues revisions o inspeccions consecutives.  
- Els sistemes de protecció contra incendis sotmesos a aquestes operacions de manteniment seran els sistemes de detecció i alarma d'incendis, els extintors, les boques d'incendi equipades (BIE), els hidrants, sistemes fixos d'extinció (arruixadores d'aigua, aigua polvoritzada, pols, bromera, agents extintors gasosos).  
També en les taules I i II de l'apèndix 2 del RIPCI s'especifiquen les operacions de manteniment que poden ser realitzades pel personal d'una empresa mantenidora preventiu, indicant com a mínim: les operacions efectuades, el resultat de les verificacions i proves, i la substitució d'elements defectuosos que s'hagen realitzat. Les anotacions han d'estar al dia i a la disposició del Servei d'Inspecció de la comunitat autònoma corresponent, almenys durant 5 anys a partir de la data de l'expedició.  
- Haurà d'aportar el certificat de l'empresa instal·ladora autoritzada dels sistemes de protecció contra incendis de les instal·lacions realitzades, segons estableix l'article 18 del RIPC.  
Amb caràcter específic:  
- Les zones delimitades com a A1 (zona Cantileber) i A2 (zona de moll de càrrega) que pertanyen al magatzem d'expedició de mercaderies amb una elevada càrrega tèrmica (índex alt grau 6 i 7) hauran de disposar d'una xarxa d'arruixadores automàtiques o estar sectoritzades respecte de la resta de l'activitat, segons estableix el RPCEI. A més, disposaran d'eixides del sector de manera que cap recorregut d'evacuació fins a una eixida del sector supere els 25 metres i caldrà disposar d'un sistema de ventilació i eliminació de fums a raó d'un mínim de superfície aerodinàmica de 0,5 m²/150 m², o fracció.  
Això quedarà reflectit en l'autorització d'inici de l'activitat amb plànols i amb la documentació pertinent justificativa de les mesures realitzades.  
A nivell ambiental:  
Olors  
Els valors d'olors proporcionats no són gens menyspreables, sobretot en el cas de tintura amb colorants sulfurosos. Encara que la seua utilització representa només el 4% del total de colorants, hauran de preveure, igual que en els altres processos de fabricació dels tèxtils, mesures correctores per a evitar l'emissió d'olors a l'exterior. En l'entorn de l'empresa es detecta una olor característica que pot produir molèsties independentment de les olors puntuals que es puguen donar en cas d'avaria de la depuradora.  
Contaminació atmosfèrica  
Durant la inspecció es comprova que Colortex 1967, SL no porta un autocontrol periòdic de les emissions de les seues instal·lacions potencialment contaminants a l'atmosfera. L'empresa haurà de tenir l'autocontrol periòdic de les emissions indicades en els articles 28 i 29 de l'Ordre de 18 d'octubre de 1976. Els valors mesurats s'anotaran en el llibre registre de cada instal·lació.  
Es presenten estudis d'emissió de contaminants a l'atmosfera per una OCA ja caducats. S'hauran de fer els estudis en la periodicitat establida en l'article 21 de l'Ordre de 18 d'octubre de 1976.  
Aigües residuals  
Per a poder realitzar l'activitat de depuració d'aigües externes tal com s'indica en l'estimació d'impacte anteriorment esmentada serà necessària una nova autorització municipal per als abocaments a la xarxa de clavegueram. Tal com s'indica en l'article 7 de l'ordenança municipal d'abocaments, i també en l'apartat 2 de l'autorització atorgada per l'Ajuntament a Colortex l'any 2002, l'autorització és vàlida sempre que no varien les condicions dels abocaments i les característiques del procés.  
L'empresa ha de complir el programa de reducció de la conductivitat de les aigües residuals depurades que es proposa en la documentació.  
S'haurà de tenir en compte l'empitjorament del problema de la conductivitat quan es reutilitze aigua residual depurada procedent de l'EDAR que tindrà un valor inicial aproximat de 1.200 µS/cm.  
En tot cas, els abocaments s'ajustaran al que indica l'ordenança municipal i no superaran els valors màxims establits en aquesta.  
Residus  
Durant la inspecció s'observa que no tots els residus s'acumulen correctament. Hi ha recipients amb residus líquids tòxics o perillosos que s'acumulen fora de les cubetes cobertes destinades a això probablement per falta d'espai. S'observa igualment que els embornals de les cubetes disposades per a arreplegar els lixiviats o abocaments accidentals dels residus líquids estan embossats. D'altra banda, alguns dels recipients que contenen productes líquids tòxics i perillosos es disposen, encara que temporalment, directament sobre terra sense pavimentar (al costat dels depòsits de sosa). Això suposa que en cas de vessament accidental aquest anirà al subsòl.  
En aquests casos l'empresa haurà d'assegurar-se que tots els recipients amb productes tòxics i perillosos estiguen correctament emmagatzemats, i ampliar, si és necessari, la zona coberta (i amb cubetes se seguretat) de l'ecoparc i pavimentar (amb instal·lació de sanejament per a arreplegar possibles abocaments) aquelles zones que s'han d'utilitzar com a punts de transferència provisionals.  
Legionel·la  
L'empresa haurà d'assegurar-se del compliment dels programes de manteniment de les instal·lacions amb risc de legionel·la inclosos en l'article 2.2.1 del Reial decret 865/2003.  
Segon. L'autorització ambiental integrada es renovarà, en els aspectes ambientals, en el termini màxim de 8 anys, llevat que es produïsquen abans d'aquest termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici arreplegats en l'article 26 de la Llei 16/2002, d'1 de juliol.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer. Amb caràcter previ a la posada en marxa de l'ampliació, el titular haurà d'obtenir l'autorització d'inici de l'activitat per part d'aquesta conselleria, sense perjudici de la necessitat obtenció de les llicències d'obres que siguen necessàries de conformitat amb la normativa municipal.   
En tot cas, el titular disposa d'un termini màxim de tres anys per a presentar en la Direcció General per al Canvi Climàtic la sol·licitud d'autorització d'inici, la qual haurà d'anar acompanyada de la documentació següent:  
- Certificat visat del tècnic director de l'execució del projecte on s'especifique la conformitat de la instal·lació o activitat a la respectiva autorització ambiental integrada.  
- Certificats tècnics exigits per les normatives sectorials aplicables segons el tipus d'activitat.  
- Informe i certificat emés per una entitat col·laboradora acreditada per al control integrat de la contaminació, on s'acredite el compliment del contingut de l'autorització ambiental integrada.  
Quart. L'Administració deixarà sense efecte aquesta resolució en el moment en què observe qualsevol incompliment de les condicions imposades en aquesta, amb audiència prèvia de l'interessat.  
Cinqué. El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, ha de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Direcció General per al Canvi Climàtic qualsevol modificació, substancial o no, que es propose realitzar en la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i la col·laboració necessàries als que realitzen les actuacions de vigilància, inspecció i control.  
Sisé. En tot allò no especificat en aquesta resolució caldrà ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, i també qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no esgota la via administrativa, es podrà presentar recurs d'alçada davant de la secretària autonòmica de la conselleria de Medi Ambient, Aigua, Urbanisme i Habitatge en el termini d'un mes des de l'endemà al de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú.  
València, 27 de febrer de 2008.- El director general per al Canvi Climàtic: Jorge Lamparero Lázaro.  
Annex I  
Descripció del projecte  
Colortex 1967, SL es dedica a la preparació, tintura i acabats tèxtils, i disposa dels processos següents:  
- Cru emmagatzemat: s'emmagatzema una varietat de teles crues.  
- Enrotllament de teles: les màquines enrotllen, pleguen i mesuren la tela, unint distintes bales en peces.  
- Preparació, blanqueig i llavada: s'utilitza un procés específic per a cada tipus de tela en funció de les seues característiques i de la seua finalitat. És fonamental el procés de preparació.  
- Disseny: es fan els dibuixos, utilitzant tècniques altament especialitzades.  
- Gravació: la selecció de colors es transmet per mitjans òptics i electrònics a cilindres que són el suport dels colors en les màquines rotatives d'estampació.  
- Estampació: pot ser plana o rotativa. Després d'estampar se seca i es polimeritza el teixit, procés que aconsegueix la unió química entre el color i la fibra abans de passar a la secció d'acabats.  
- Tintura: hi ha gran diversitat de màquines d'alta i baixa temperatura, processos continus i discontinus. Es tinta en Jigger, Jet, Over-flow, autoclau, Thermosol, Pad-steam i Pad-bach.  
- Acabats: serà funció de les aplicacions i mercats tèxtils.  
- Recobriments: els productes utilitzats embelleixen i augmenten la qualitat dels seus articles.  
També es realitzen les següents operacions de gestió:  
- Tractament d'aigües residuals alienes: per a aigües sanitàries procedents d'urbanitzacions, plantes industrials i particulars; industrials d'activitats diverses procedents de xicotetes empreses. El tractament que es realitza consta de les etapes següents:  
- Tamisat.  
- Neutralització.  
- Aireig-agitació.  
- Reactor biològic aerobi.  
- Flotació.  
- Condicionament de fangs.  
- Deshidratació de fangs.  
- Assecatge tèrmic de fangs de depuració: es du a terme en una cinta transportadora i utilitza aire calent com a mitjà d'assecatge, que flueix a través d'aquestes i absorbeix la humitat del fang.  
- Llavada d'envasos buits de productes químics: en màquina que consta de tres raspalls cilíndrics de pues en el seu interior, disposats en forma piramidal i amb un diàmetre idèntic al dels envasos que es vol netejar. La llavada consisteix en la neteja de l'interior de l'envàs amb aigua a pressió per a eliminar la resta de producte químic present en aquest.